Sleid 1: Bore Da
[bookmark: _GoBack]Bore da bawb a chroeso yn ôl i flwyddyn gyffrous arall i ni fel ysgol. Fel ALENCo ein hysgol ni recordiaf a chyflwynaf y cyflwyniad i’ch hysbysu chi am ddisgybl newydd sydd yn trosglwyddo ac yn ymuno â ni ym mlwyddyn 4. 
Sleid 2: Cyflwyniad 
Gan gofio’r hawliau allweddol fell e.e bod gan bob unigolyn yr hawl ‘i ddysgu a mynd i’r ysgol’ mae’n hanfodol felly ein bod ni yn darparu trosglwyddiad mor effeithiol â phosib ar gyfer yr unigolyn. (CCUHP, 2012). Drosglwydda’r unigolyn o ysgol B i’n hysgol ni ar ddiwedd y tymor ac o ganlyniad bydd angen sicrhau bod y cwbl yn ei le cyn gynted â phosib. 
Sleid 3: Oes perthynas rhwng trosglwyddo a chynhwysiant?
Wrth feddwl am y broses o drosglwyddo mae angen pwyso a mesur a oes cysylltiad rhwng trosglwyddo a chynhwysiant. Cynhwysiant yw sicrhau ein bod ni’n gwahaniaethu'r addysg er mwyn sicrhau cyfle teg a chyfartal i bob un. Meddyliwn felly a oes modd cael trosglwyddiad effeithiol os nad yw’r trosglwyddiad wedi ei gwahaniaethu er mwyn gwireddu anghenion yr unigolion? Yn ogystal meddyliwn os oes modd i’r trosglwyddiad fod yn effeithiol os nad yw’r trosglwyddiad yn caniatáu’r unigolyn i brofi cyfleoedd teg? Ein rôl ni fel athrawon a staff cynorthwyol felly yw sicrhau fod y paratoadau yn ei le. Credaf yn gryf felly mae blaenoriaeth ni fel ysgol ar hyn o bryd yw sicrhau bod y trosglwyddiad mor fuddiol â phosib. 
Sleid 4: Effaith Trosglwyddo
Yn anffodus mae trosglwyddo yn gam mawr a dyma fan cychwynnol y daith. Yn amlwg mae gan y broses o drosglwyddo'r gallu i wneud blant yn fregus wrth wneud i unigolyn i deimlo’n ansicr ac yn archolladwy. Yn ogystal mae gan drosglwyddiad y potensial i newid ymddygiad a hunanhyder plentyn. Heb amheuaeth felly mae’r broses yn heriol yn ddwys ond gyda’ch cymorth chi i gyd hyderaf y mae modd sicrhau trosglwyddiad effeithiol iawn ar gyfer y disgybl.
Derbynnir ymchwil dreiddgar gan y brifathrawes o ran y trosglwyddiad. Mae angen sicrhau bod y trosglwyddiad wedi cael ei sgaffoldio’n gywir a ni fel tîm cyfan sydd yn gyfrifol am baratoi strwythurau llwyddiannus, blaenoriaethau bwerus ac amgylcheddau dysgu amrywiol, cadarnhaol a chroesawgar er mwyn sicrhau fod y disgybl yn ymgartrefi'n gywir. Darllenais lyfr diddorol yn ystod yr haf a nododd yr awdur (Rogers, 2015, p.53) bod ‘disgyblion newydd fel arfer yn bryderus am ymgartrefi o fewn ysgol newydd pryd bynnag mae trosglwyddiad.’ O’r datganiad yma mae modd dadansoddi’r hyn y mae’r awdur yn ei olygu wrth bryderu mewn dwy ffordd. Yn amlwg mai swydd athrawon yw sicrhau bod lles y disgybl yn rhan hanfodol o ethos yr ysgol ac fel yr ydych yn ymwybodol mae lles pob unigolyn yn chwarae rhan holl bwysig o fewn ein polisi ysgol. Er hyn gallwn ddehongli’r datganiad mewn ffordd arall a hynny yw efallai bod gan y cartref rôl i chwarae o fewn y broses o drosglwyddo hefyd. Yn gwmws fel nodir mewn datganiad gan Allen (2018) ‘Parents need to be involved in their child's education in order for their child to succeed.’ Atgyfnerthir y pwynt yma mewn adroddiad gan Estyn wrth ddweud bod ‘cynnwys rhieni yn effeithiol yn gosod dyheadau ac yn llunio hunansyniad y plentyn fel dysgwr.’ (Estyn, 2009)
Wrth bwyso a mesur felly a oes angen i bob un ohonom ni gydweithio’n effeithiol gyda rhieni drwy gynnig polisi drws agored er mwyn gwneud y trosglwyddiad yn fwy llwyddiannus? 
Sleid 5: Pam dewis yr ymyrraeth? 
Er mwyn cychwyn strwythuro trosglwyddiad llwyddiannus ar gyfer y disgybl o dan sylw cysylltodd y brifathrawes gydag ysgol wreiddiol yr unigolyn er mwyn casglu mesur helaeth o wybodaeth. O ganlyniad i’r canfyddiadau yma gwelir mai problem ymddygiadol sydd gan yr unigolyn yma. O fewn cymdeithas gwreiddiol y disgybl mae troseddau amrywiol wedi cymryd lle ac felly mae’r hyn y mae’r disgybl wedi ei weld yn enghraifft anarferol o ymddwyn ac nid yw’r ymddygiadau uchod yn adlewyrchu un o argymhellion y cwricwlwm newydd e.e i ddatblygu ‘dinasyddion egwyddorol a gwybodus.’ Donaldson (2015: 31) Felly mae angen i ni fynd i’r afael i ddatblygu sgiliau emosiynol a chymdeithasol yr unigolyn. Ar sail arsylwadau ysgol gwreiddiol y disgybl gallwn canfu fod yr hyn mae’r unigolyn wedi gweld wedi effeithio ar ddatblygiad, cymhelliant, sgiliau cymdeithasol ac emosiynol y disgybl o ran addysgu. Nododd Estyn o fewn ein hadroddiad diwethaf fod angen i ni fel ysgol flaenoriaethu dwy agwedd benodol sef ‘gwella safonau, agweddau, ymddygiad, hyder a lles disgyblion’ ac ‘hyfforddi disgyblion i ddatblygu medrau i ddatrys problemau a rheoli eu hymddygiad eu hunain.’ (Estyn, 2013) O ganlyniad i’r trosglwyddiad yma penderfynwn fel uwch dîm rheoli bod potensial yma i ddatblygu’r agweddau a godwyd gan Estyn yn 2013. Wrth bwyso a mesur gwybodaeth a chefndir yr unigolyn felly chredwn yn gryf mai’r ymyraethau mwyaf buddiannol ar gyfer y disgybl yma bydd Chwarae Cadarnhaol a’r rhaglen ‘TalkABout.’
Yn ôl (Estyn, 2016) mae gweithio a phartneriaid eraill yn medru ‘gwella safonau, gwella addysgeg a chreu gwytnwch.’ O ganlyniad i’r datganiad yma felly rydym wedi meddwl am gael SEBSA Sîr Ceredigion i ymweld â ni ar adegau yn ystod y tymor er mwyn cynnal gwasanaethau gyda’r disgyblion ac i gefnogi’r disgybl sy’n trosglwyddo o fewn sesiynau amrywiol.  

Sleid 6: Yr ymyrraeth
Dros yr haf cyflawna’r uwch dîm reoli a’r ALENCo cynllun datblygu ysgol ar gyfer y disgybl. Ar gyfer y tymor cyntaf nodir y flaenoriaeth ganlynol er mwyn sicrhau gwelliant ar gyfer y disgybl. 
Y flaenoriaeth gyntaf yw cynnal cyfarfodydd gyda’r plentyn a rhieni gyda’r nod o drafod teimladau a chyfarwyddo gyda’r cyfleoedd i ddweud sut maent yn teimlo ac i drafod pryderon yn agored o fewn amgylchedd positif a chyfeillgar. 
Yr ail flaenoriaeth yw cynnal sesiynau ‘TalkABout’ gyda’r nod o wella sgiliau cymdeithasol unigolion mewn strwythur penodol cam wrth gam. 
Y drydedd flaenoriaeth ar gyfer y tymor cyntaf yw integreiddio sesiynau Chwarae Cadarnhaol yn rhan o ‘TalkAbout’ er mwyn gallu modeli i’r disgyblion ymddygiadau cadarnhaol yn ogystal â rhai amhriodol gyda’r gallu i drafod yr hyn maen nhw’n gweld ar y pryd.
Ar gyfer pob blaenoriaeth mi fyddwn yn manteisio ar gyfleoedd i’r SEBSA ddod i gefnogi’r unigolyn, yn ogystal, byddwn yn manteisio ar gefnogaeth y SEBSA wrth gyflwyno a chyfarwyddo’r disgybl, rhieni a’r ysgol gyda’r ymyraethau newydd. 
Wrth gyflwyno’r ymyraethau mae’n bwysig bod llinell amser addas a phriodol yn ei le i fonitro cynnydd y disgybl. O ran monitro ac asesu bydd angen graddio hyder, perfformiad, sgiliau cyfathrebu a sgiliau cydweithio’r unigolyn allan o pum pob sesiwn. Y ffordd orau o wneud y mesuriad yma fydd asesu ar y pryd gan sicrhau fod cyfnod o raddfa yn cael i gadw yn rheolaidd. Braf byddai gweld cyfarfodydd wythnosol gyda’r staff i drafod cryfderau, gwendidau, gwelliant neu os oed unrhyw bryderon yn dilyn y sesiynau. O fewn y cyfarfodydd wythnos ddiddorol byddai trafod sut mae’r disgybl wedi datblygu o’r sesiwn blaenorol er mwyn cymharu â chynnig ffordd ymlaen. 
O ran rhanddeiliadau, fel ALENCo mi fydd yn gyfrifol am y sesiynau Chwarae Cadarnhaol a TalkABout ond mi fydd y dirprwy, cydlynydd y Cyfnod Sylfaen a Chydlynydd Cyfnod Allweddol 2 yn rhan o’r sesiynau hefyd er mwyn arsylwi. Rhanddeiliad arall o fewn y broses fydd y SEBSA. Sicrha hwn bod yna ddigon o staff o fewn y sesiynau er mwyn i’r unigolyn cyfarwyddo gyda phwy sydd ar gael i ymddiried ynddo.

Yn amlwg gydag ymyraethau newydd, mae costau newydd o fewn yr ysgol. Deillia costau ychwanegol i’r ysgol oherwydd amser ychwanegol y staff sy’n ynghlwm a’r broses a sicrhau fod gennym ni’r adnoddau cywir er mwyn darparu sesiynau TalkAbout a Chwarae Cadarnhaol. Yn ogystal bydd costau ychwanegol wrth gyflogi SEBSA i gefnogi ni fel tîm yn ystod y broses. Er bod costau ychwanegol yn amlygu, credaf yn gryf mi fydd y plant i gyd yn elwa ac yn datblygu pob dydd! Mae gen i dystiolaeth fod y sesiynau Chwarae Cadarnhaol yn effeithiol gan noda mewn cyfweliad gydag Ysgol C fod plant sy’n hapus ac yn osteg yn fwy parod i ddysgu. Heb amheuaeth felly dyma’r ffordd ymlaen i ni sicrhau cynnydd a gwelliant ar gyfer y disgybl. 
Mi fydd y plant i gyd yn elwa trwy gallu drafod ei emosiynau a’i teimladau yn rhydd ac hyderus yn ogystal bydd y disgyblion yn medru cydweithio ochr yn ochr gydag amryw o bobl wahanol. O ran addysg bydd y sesiynau yma yn datblygu cymhelliant ac ansawdd addysgu disgyblion trwy sicrhau bod ymddygiad negyddol yn newid i ymddygiad cadarnhaol dros gyfnod o amser. 
Sleid 7: Sut i helpu’r disgybl trosglwyddo?
Mae angen sicrhau fod y trosglwyddiad mor rhwydd â phosib ar gyfer y disgybl. Rydym wedi bod ati yn strwythuro’r trosglwyddiad wrth greu cynllun pedwar cam llwyddiannus bydd yn cynorthwyo’r disgybl yn ystod y broses i gyd. 
Y cam cyntaf yw sicrhau bod yr ochr ariannol wedi cael ei strwythuro’n gywir e.e bod yr adnoddau i gyd wedi cael i archebu. Sicrha hwn fod popeth yn ei le o flaen llaw. 
Yr ail gam sydd angen rhoi yn ei le yw’r cam ymfudo. Mae paratoadau yn ei le er mwyn i’r rhieni a’r plentyn dod i ymweld â ni yn ystod diwrnod HMS er mwyn gweld yr ysgol yn i gyfanrwydd. Yna bydd croeso cynnes i’r disgyblion ymuno â ni am un diwrnod yr wythnos am y chwe wythnos nesaf. Cysyllta’r ail a’r trydydd cam gan mai’r trydydd cam yw anwytho. Beth ydyn ni mynd i gynnig i’r dygwyr yn ystod ei hamser ymgartrefi. O ran y diwrnodau ymgartrefi i’r disgybl sydd o dan sylw nid oes angen newid strwythur yr amserlen na threfn arferol y dosbarth a’r diwrnod gan ei fod yn holl bwysig bod y diwrnodau ymgartrefi yn cyfoethogi profiadau'r disgybl. 
Yn ogystal fydd angen sicrhau ein bod ni i gyd fel athrawon yn tracio cynnydd y disgybl o fewn y diwrnodau ymgartrefi. Dyma’r cam olaf felly, i sicrhau fod pob un ohonom ni yn cadw cofnodion cyson ar ddatblygiad y disgyblion am y chwe wythnos. A fyddech y farn i gyd felly, bod angen i bob un ohonom ni edrych ar drosglwyddiad o bersbectif gwahanol. 
Sleid 8: Diweddglo
Heb amheuaeth bydd y trosglwyddiad yma yn un heriol i’r disgybl o dan sylw ond mae angen i ni gyd cofio mae’r plentyn yw’r peth pwysicaf o fewn yr holl broses. Bydd angen sicrhau fod cydweithio effeithiol yn cael i wneud rhyngom ni fel staff, rhieni a phartneriaid eraill. Diolch i chi gyd am wrando ac os oes unrhyw gwestiynau peidiwch ag oedi, dewch i ofyn! Diolch i chi gyd am eich cydweithrediad, gwrandawiad a heb anghofio eich holl gwaith caled! 






























































Gwerthusiad ECAD6001C;

Wrth ymgymryd â’r modiwl hwn rwyf wedi dysgu am beth yn union yw trosglwyddo a sut i lunio trosglwyddiad effeithiol ar gyfer ystod eang o blant oed 3-11. Dwi’n ymwybodol bod amryw o drosglwyddiadau yn digwydd ar wahanol adegau o fywyd addysgol unigolion megis trosglwyddo o ysgol i ysgol, dosbarth i ddosbarth a hefyd o gylch meithrin i ysgol gynradd. Datblygais ddealltwriaeth o bwysigrwydd sicrhau trosglwyddiad llyfn ac effeithiol ar gyfer yr unigolion gan sicrhau mae’r plentyn sydd yn ganolog i’r hyn yr ydym yn darparu. Dengys y modiwl hwn amryw o ymyraethau gwahanol mae modd defnyddio o fewn sefyllfa er mwyn cynorthwyo disgyblion sydd ag anghenion amrywiol e.e problemau ymddygiadol, unigolion sy’n deillio o gefndiroedd tlawd.

Yn ogystal â datblygu fy nealltwriaeth i am drosglwyddo rwyf wedi datblygu dealltwriaeth am gymhelliant a lles. Deallaf mai cynhwysiant yw sicrhau bod yr addysg yr ydym yn darparu wedi cael i wahaniaethu er mwyn gwireddu anghenion pob unigolyn caen sicrhau fod cyfleoedd teg ar gael i bawb. Er mwyn gwneud hyn deallaf y pwysigrwydd o ddatblygu a chynnal perthnasoedd cadarnhaol gydag unigolion. O ran lles dwi’n ymwybodol o’r pwysigrwydd o sefydlu amgylcheddau dysgu cadarnhaol lle mae barn pob unigolyn yn cael i barchu.

Yn ystod y modiwl hwn mae dysgu am gysylltiadau proffesiynol wedi bod yn agweddau allweddol. Deallaf weithiau byddai’n syniad cydweithio gyda phartneriaid proffesiynol er mwyn cyfoethogi ansawdd dysgu’r disgyblion. Mae modd cydweithio ag ystod eang o bartneriaid proffesiynol megis therapydd iaith a llafaredd a gwasanaethau cymdeithasol.

Ar gyfer y clip fideo rwyf wedi datblygu dealltwriaeth ddyfnach o egwyddorion a gwerthoedd Hawliau’r Plant gan edrych ar ba hawliau sydd yn gysylltiedig  gyda datblygu problemau ymddygiadol a sgiliau cymdeithasol / emosiynol disgybl o fewn ysgol. Yn ogystal â datblygu dealltwriaeth ddyfnach o erthyglau Hawliau Plant rwyf wedi datblygu dealltwriaeth ddyfnach o 7 nod Llywodraeth Cymru. Deallaf fod angen sicrhau ein bod ni’n cynnwys elfennau allweddol o fewn addysg plant 3-11 oed er mwyn adeiladu tuag at ddatblygu unigolion sy’n gweithio tuag at wireddu 7 nod Llywodraeth Cymru. Yn ogystal wrth fynd ati i gwblhau'r clip fideo dwi wedi datblygu dealltwriaeth o sut yn union mae cynllun datblygu ysgol yn edrych ac yn cael i strwythuro wrth weithredu ymyraethau newydd o fewn ysgol. Deallaf ba flaenoriaethau sydd angen a bod angen llinell amser addas er mwyn mesur a yw’r blaenoriaethau yn cael i wireddu.

I grynhoi felly credaf fod y modiwl hwn wedi bod yn fuddiol iawn ar gyfer fy nealltwriaeth i o drosglwyddo, cynhwysiant, cymhelliant, hawliau plant a chynnydd disgyblion o fewn ysgol. Dealltwriaeth ddofn a chadarn y gallaf ddefnyddio yn y byd gwaith go iawn. 

